title: لحكمة د الجماعة
text: لحكمة د الجماعة هوّا لمجموع د لأراء ديال مجموعة متنوّعة د لأفراد لمستاقلين على بعضياتهوم، ف لموقابيل ديال رأي د حرايفي (متخصص) بوحدو (لحكمة د لفرد). وخا هاد لپروصي قديم بزاف، تّجليات ديالو ولات باينة كتر ف لعصر د لمعلومات ف سيتات د لويب بحال كورا ، ريديت ، سطاك إكستشينج ، ؤ ويكيپيديا، ؤ موارد خرة لي كاتعتامد على لمعرفة لجماعية د بنادم. واحد تّفسير ديال هاد لفينومين كيڭول بلي لحكم لفردي كيكون ديما فيه واحد "ضّجيج" (أخطاء، أحكام جاهزة...) بشكل ضمني، لي كيخلي لفرد مايوصلش ل لحقيقة، و بلي يلا خدينا لموعدّال ديال لأراء على مجموعة متنوعة ديال نّاس، كانقرّبو كتر ل تّصور لي كيمتّل لواقع، حيت داك ضّجيج على لمستوى لفردي كيلغي بعضياتو.